Wiwit mletheking Perang Donya kaping II watawis taun 1940, daya prebawanipun katingal surem. Sareng Jepang menang perangipun [watawis taun 1942], daya prebawanipun Walandi wonten ing tanah Jawi risak. Wekdal punika dipunwastani jaman Jepang. Bebrayan Jawi gentos dipunsoki daya prebawan saking Jepang. Wondene ancasipun, sejatosipun ugi boten beda kaliyan Walandi, inggih punika murih gampil dipunkuwaosi. Daya prebawa Jepang inggih boten sekedhik ingkang sampun rumesep dhateng jiwanipun bebrayan Jawi, ingkang terang kemawon inggih punika babagan kaprajuritan lan kekendelan.